OpenLLM-France/wikimedia huggingface dataset:
# Robin Hood (2010eko filma)

Robin Hood 2010eko Ridley Scott ingeles zinema zuzendariaren abentura filma bat da. Ingeles mitologiako Robin Hood pertsonaia ospetsuan oinarritua dago. Russell Crowe, Cate Blanchett, Matthew Macfadyen, Mark Strong, Oscar Isaac, Kevin Durand, Mark Addy, William Hurt, Danny Huston eta Max von Sydow aktoreek antzeztu zuten. Hainbat herrialdeez gain, urte hartako Canneseko Zinemaldian ere estreinatu zen.
Ingalaterrako ipar-ekialdeko Northumberland konderriko Alnwick gaztelua, Bamburgh gaztelua eta Kielder basoan, Hertfordshire konderriko Ashridge eta Little Gaddesden udalerrietan, Surrey konderriko Bourne Wood eremuan eta Derbyshire konderriko Dovedale haranean filmatu zen, bai eta Gales hego-mendebaldeko Pembrokeshire konderriko eta Freshwater West hondartzan ere.

## Argumentua

Oharra: Atal honek istorio osoa edo amaiera argitzen du.
XIII. mendea, Ingalaterrako Erresuma. Robin Longstride (Russell Crowe), Gurutzadetan Rikardo Lehoi Bihotzaren (Danny Huston) zerbitzupean borrokatu den ingeles arkulari trebea Lur Santutik itzuli eta Frantziako Erresuman frantsiarren aurkako gerran dabil. Châlus-Chabroleko gazteluarn setioan frantziar balestari batek Rikardo I.a Ingalaterrakoa gezi batez zauritu eta hiltzen denean, Robin Ingalaterrako Erresuma eta Nottinghamera itzuli eta Sir Robert Loxley (Douglas Hodge) zaldunari hura hiltzorian zegoela emandako hitza beteko du: haren aita Sir Walter Loxley (Max Von Sydow) zaldunari bere semearen ezpata itzultzea. Bertan, Robinek Lady Marion (Cate Blanchett) ezagutuko du, Loxley semearen alarguna. Bienbitartean, Londres eta Ingalaterran, Joan Lurgabeak (Oscar Isaac), nortasun eskasa eta barne matxinadei aurre egiteko nortasunik ez duen erregeak agintzen du, kanpoaldetik datorkion Godfrey (Mark Strong) zitalaren mehatxuaz ere jabetu gabe. Robin eta bere gizonek ingelesen arteko gerra zibil odoltsu bat ekidin eta Ingalaterrako herrialdeari bere iraganeko loria itzularazten saiatuko dira.

## Aktoreak

| Aktorea | Pertsonaia |
| Russell Crowe | Robin Longstride / Robin Hood |
| Cate Blanchett | Lady Marian Loxley |
| Max von Sydow | Sir Walter Loxley |
| Mark Strong | Sir Godfrey |
| Oscar Isaac | Joan Lurgabea |
| Kevin Durand | John Txiki |
| Mark Addy | Frai Tuck |
| Danny Huston | Rikardo Lehoi Bihotza |
| Matthew Macfadyen | Nottinghamgo sheriffa |
| William Hurt | Sir William Marshal |
| Eileen Atkins | Leonor Akitaniakoa, Ingalaterrako Ama Erregina |
| Léa Seydoux | Elisabet Angulemakoa |
| Scott Grimes | Will Scarlet |
| Alan Doyle | Allan A'Dayle |
| Douglas Hodge | Sir Robert Loxley |
| Jonathan Zaccaï | Filipe II.a Frantziakoa |
| Mark Lewis Jones | Thomas Longstride |

## Kanpo estekak

* Filmaren webgunea (Ingelesez)
* Robin Hood filmaren IMDBko fitxa irakurgai (Ingelesez)
* Datuak: Q223559
* Multimedia: Robin Hood (2010 film) / Q223559
# Robin Le Normand

Robin Le Normand (Pabu, Bretainia, Frantzia, 1996ko azaroaren 11) erdi-atzelari gisa jokatzen futbol jokalari bretainiarra da, gaur egun Espainiako Ligako Atletico Madrilen jokatzen duena. Transfermarkt futboleko orrialdearen arabera, 30 milioi euroko balioa du, eta 2026. urtera arteko kontratua.
19 urte zituenetik Real Sociedadeko haztegian eta gero lehen taldean ibilia, bretainiarra Atletico Madrilera iritsi zen 34,5 milioi euroren truke.
2023.urtean Espainiar hiritartasuna eskuratu zuen, eta ordutik bertako selekzio nazionalarekin dihardu, zeinarekin 2024.urtean Europako txapeldun izan zen Alemaniako Eurokopa altxatuz.

## Ibilbidea

2018ko azaroan egin zuen debuta, Navas, Aritz eta Llorenteren hutsunea baliatuz. Lehenago, Brest-en harrobian hazi zen eta bigarren taldean (2013-2016) 39 partidu jokatu zituen, 2 gol sartuz. Urte haietan, lehen taldearekin partidu bat jokatzera ere iritsi zen. Sanserekin 75 partidu jokatu ditu, 3 gol erdietsiz. 2019an hiru urterarako kontratua berritu zuen, eta denboraldiaurrea lehen taldearekin egin zuen, eta baita lehen taldera igo ere. Bere meritu propioengatik leku bat egin zuen hasierako hamaikakoan, eta 2019-2020 denboraldian partidu askoz gozatu ahal izan zuen Natxo Monreal, Aritz Elustondo eta Joseba Zalduarekin batera. Bere maila denboraldi honetan nabarmenki gehitu zen.
2024ko uztailaren 30ean eguneratua. :
| Kluba | Herrialdea | Urtea | Partida(k) | Gol(ak) | Asistentzia (k) |
| Stade Brestois 29 | Frantzia | 2015-2016 | 1 | 0 | 0 |
| Real Sociedad B | EH | 2016-2018 | 82 | 4 | 1 |
| Real Sociedad | EH | 2018-2024 | 221 | 6 | 6 |
| Atletico Madril | Espainia | 2024- | 0 | 0 | 0 |

## Kanpo estekak

* Datuak: Q27469970
* Multimedia: Robin Le Normand / Q27469970
# Robin Llwyd ab Owain

Robin Llwyd ab Owain (1959ko ekaina - ) galestar idazlea, poeta saritua eta wikilaria da. Merch Ein Amserau (Gure Garaiko Neska) poemagatik Eisteddford saria irabazi zuen. 2013an Wikimedia UKko Galesko Zuzendari izendatu zuten.
* Datuak: Q994769
* Multimedia: Robin Owain / Q994769
# Robin Ramaekers

Robin Ramaekers (1994ko urriaren 26a) arkularia da. Belgika ordezkatu zuen 2016ko Udako Olinpiar Jokoetan.

## Erreferentziak

* ↑ Robin Ramaekers
* ↑ Robin RAMAEKERS

## Kanpo estekak

* Datuak: Q21066106
# Robin Hood (1973ko filma)

Robin Hood 1973an Wolfgang Reithermanek zuzendutako Walt Disney Productions ekoiztetxearen abenturazko marrazki bizidun film bat da. Robin Hood ingeles kondairan oinarritua dago, honetan gizasemeak agertu beharrean, animalia antropomorfikoak agertzen dira.
1973ko Jatorrizko abesti onenaren Oscar Sariaren izendapena jaso zuen (Love).

## Argumentua

Oharra: Atal honek istorio osoa edo amaiera argitzen du.
Robin Hood eta John Txiki lagun talde batekin Sherwood basoan bizi, aberatsei lapurtu eta ohostutakoa txiroen artean banatu ohi dute. Nottinghamgo sheriffak hura eta bere lagun taldea atzematen saiatu da, baina alferrik. Joan printzea eskualdera iristean arku tiraketa txapelketa bat antolatuko da, saria haurtzarotik Robin Hood maitemindua dagoen Lady Marian ederraren musu bat izango da. Arriskuak-arrisku, Robinek mozorroturik lehiatzea erabakiko du, sheriffaren soldadu eta morroi guztiak txapelketan baidaude. Robinek txapelketa irabaztea lortuko du baina atxilotua izango da, John Txiki eta bertako herritarrek askatuko dutelarik.
Joan printzeak mendekatu asmoz sortu berri duen zerga injustu bat ez ordaindu ahal izateagatik herritar txiroenak kartzelaratuko ditu, tartean Robinen taldearen adiskidea dn Frai Tuck apaiza, ondorioz Robin Hood hura askatzera itzuliko da. Hainbat arrisku eta gora beheren ondoren, presoak askatu eta jauregitik ihes egitea lortuko dute. Orduan ezkutuan Rikardo erregearen itzulera itxarongo dute, hark justizia egin, Joan printzea kargutik kendu eta denon pozerako Robin Hood eta Lady Marian ezkon ditezen baimenduko du.

## Aktoreak

* Brian Bedford: Robin Hood (azeria)
* Monica Evans: Maid Marian (azeria)
* Phil Harris: John Txiki (hartza)
* Roger Miller: Alan-a-Dale (oilarra)
* Andy Devine: Frai Tuck (azkonarra)
* Peter Ustinov: Joan printzea eta Rikardo erregea (lehoiak)
* Terry-Thomas: Sir Hiss (sugea)
* Carole Shelley: Lady Kluck (oiloa)
* Pat Buttram: Nottinghamgo sheriffa (otsoa)
* George Lindsey eta Ken Curtis: Trigger eta Nutsy (saiak)
* John Fiedler eta Barbara Luddy: Frai Tucken sakristaua eta bere emaztea (elizako saguak)
* Billy Whitaker, Dana Laurita eta Dori Whitaker: Skippy, Sis eta Tagalong (untxiak)
* Richie Sanders: Toby (dordoka)
* Barbara Luddy: Untxieme ama
* Candy Candido: Zaindarien kapitaina (krokodiloa)
* J. Pat O'Malley: Otto (txakurra)

## Kanpo estekak

* Robin Hood filmaren IMDBko fitxa irakurgai (Ingelesez)
* Robin Hood marrazki bizidun filmaren iragarkia ikusgai. Youtube.com (Ingelesez)
* Datuak: Q19090
* Multimedia: Robin Hood (1973 film) / Q19090
# Robin Söderling

Robin Bo Carl Söderling (1984ko abuztuaren 14a) suediar tenislari ohia da. Teniseko Profesionalen Elkartean(ATP) 4. postura iritsi zen banakako rankingean, 2010eko azaroaren 15ean. 2009an eta 2010ean Frantziako Irekian elkarren segidako bi finaletara iristeagatik eta ATP World Tour Masters 1000 tituluagatik nabarmentzen da. Frantziako Irekian Rafael Nadal garaitu zuen lehen jokalaria izan zen. Söderlingek 26 urterekin azken partida profesionala jokatu zuen mononukleosi-krisi iraunkorra izan ostean.

## Estatistikak
### Grand Slam-ak

| Txapelketa | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | W–L | Irabazi % |
| Australiako Irekia | A | Q2 | 2R | 1R | A | 1R | A | 2R | 1R | 4R | 5–6 | 45,45 € |
| Roland Garros | A | Q1 | 1R | 2R | 1R | 1R | 3R | G | G | QF | 8 | 70,37 |
| Wimbledon | A | 3R | 1R | 1R | 1R | 3R | 2R | 4R | QF | 3R | 14–9 | 60,87 |
| AEB Irekia | 2R | 1R | 2R | 3R | 2R | A | 1R | QF | QF | A | 13–8 | 61,90 |
| Win-Loss | 1-1 | 2. | 2-4 | 3–4 | 1–3 | 2–3 | 3 | 14–4 | 14–4 | 9–3 | 51–31 | 62,20 |

### Finalak: 2 (2 porrot)

| | Urtea | Txapelketa | Lurzorua | Aurkaria | Emaitza |
| Porrota | 2009 | Roland Garros | Lurrezko zelaia | Roger Federer | 1-6, 6-7 (1-7), 4-6 |
| Porrota | 2010 | Roland Garros | Lurrezko zelaia | Rafael Nadal | 4-6, 2-6, 4-6 |

### ATP World Tour Finals

| Txapelketa | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | W–L | W–L | Irabazi % |
| Urte-amaierako txapelketa ||||||||||||||
| ATP World Tour Finala | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | SF | RR | 0 / 2 | 0 / 2 | 3–4 | 42,86 |

## Kanpo estekak

* Datuak: Q192801
* Multimedia: Robin Söderling / Q192801
# Punkaharju

Punkaharju :
| Armarria ||
| Berezko izena | Punkaharjun kunta |
| Herrialdea Eskualdea Azpieskualdea | Finlandia Hegoaldeko Savonia Savonlinna azpieskualdea |
| Alkatea | Sami Sulkko |
| Sorrera | 1924 |
| Koordenatuak | 61°45′20″N 29°24′20″E﻿ / ﻿61.75556°N 29.40556°E﻿ / 61.75556; 29.40556 |
| Azalera - Ur-azalera | 748,12 km² 276,86 km² (%5,42) |
| Biztanleria Dentsitatea Lehen hizkuntza - Finlandiera - Suediera - Besteak | 3.730 (2011.11.30) 7,91 bizt/km² (2011) % 98,1 (ofiziala) % 0,1 % 1,8 |
| Webgune ofiziala | (Finlandieraz) (Ingelesez) |
Punkaharju Finlandiako Ekialdeko Finlandia probintzian eta Hegoaldeko Savonia eskualdean dagoen udalerri bat da. Retretti izeneko arte museoa bertan dago, baita Lusto Finlandiar Baso Museoa eta Finlandiar baso ikerketa institutua ere, bisitarientzako irekita dagoen parkea kudeatzen duena. Parke honetan Finlandiako zuhaitzik altuenak ikus daitezke, esaterako, 40 metroko pinuak. Punkaharjuko mendikatea erreserba nazional batek babesten duen paisaia nazional ospetsu bat da.

## Udalerri mugakideak

* Sulkava hegomendebaldean
* Savonlinna mendebaldean
* Kerimäki iparraldean
* Kesälahti ekialdean (Iparraldeko Karelia)
* Parikkala hegoekialdean
* Ruokolahti hegoaldean

## Geografia

Duela 11.000 urte inguru gertatu zen glaziarren atzerakadek Salpausselkä izena duten morrena frontalak eta eskerrak utzi ditu. Punkaharjun 2. Salpausselkä benetan isurtzen da Puruvesi laku handitik Saimaa lakuaren satelite bat den Pihlajavesi lakurantz.

## Erreferentziak

* ↑ Maanmittauslaitos 2011
* ↑ Väestorekisterikeskus 2011.11.30
* ↑ Väestorekisterikeskus 2010

## Oharrak

Artikulu hau frantsesezko eta ingelesezko wikipedietatik itzulia dago.

## Kanpo estekak

* Datuak: Q428113
* Multimedia: Punkaharju / Q428113
# Punkaren 25 urteko historia bizia - Historia viva del punk

Punkaren 25 urteko historia bizia - Historia viva del punk RIP musika taldearen dokumentala da, 2005. urtean Gaztelupeko Hotsak diskoetxearen eta Goiena Komunikazio Zerbitzuaken zigilupean argitaratutakoa.
Dokumental hau DVD eta musika CD batez osatuta dago. Dokumentala Iker Barandiaran eta Iban Toledo kazetari arrasatearrek landu zuten. Bertan taldekideak berak eta beraien lagunak agertzen dira elkarrizketatuak. Gainera zuzeneko hainbat grabaketa ere badakar. Musika diskoak argitaragabeko 14 abesti zahar ditu, batzuk Mallabik abesturikoak.

## Dokumentalaren egileak

* Iker Barandiaran
* Iban Toledo

## Musika diskoko partaideak

* Karlos Agirreurreta, "Mahoma" (ahotsa).
* Jul Bolinaga (gitarra).
* Eduardo Mancebo, "Portu" (baxua).
* Txerra Bolinaga (bateria).
* Mallabi (ahotsa).

## Dokumentalaren edukiak

* Erreportaia-elkarrizketak
* Kontzertuak
* Argazki galeria
* Bestelakoak

## Musika diskoko kantuen zerrenda

* So what! (Mallabik abestuta)
* Puta
* Pisar la sociedad
* Perversión
* Join the rejects (Mallabik abestuta)
* Antipolítica
* Guerra y destrucción
* Grito a España
* Crimen de estado
* Hasta el fin de tus días (Mallabik abestuta)
* Wire
* Evil
* (Titulurik gabe)
* My way

## Kanpo estekak

* (Gaztelaniaz) (Ingelesez) Goiena Komunikazio Zerbitzuaken webgunea
* (Gaztelaniaz) (Frantsesez) (Ingelesez) Gaztelupeko Hotsaken webgunea
* Datuak: Q12266354
# Punkreas

Punkreas punk musika talde italiarra da. 1989an sortu zen, Parabiagon, Milanen.

## Taldekideak

* Cippa (ahotsa)
* Flaco (gitarra)
* Paletta (baxu)
* Noyse (gitarra)
* Gagno (bateria)

### Taldekide ohiak

* Mastino (bateria) (1989-2002)

## Diskografia

* Isterico (1990)
* United Rumors of Punkreas (1992)
* Paranoia e potere (1995)
* Elettrodomestico (1997)
* Punkreas 90-93 (1997)
* Pelle (2000)
* Falso (2002)
* Quello che sei (2005)
* Punkreas Live (2006)

### Singleak

* La canzone del bosco (1997)
* Sosta (2000)
* Voglio Armarmi (2000)
* Terzo Mondo (2000)
* Canapa (2002)
* Dividi e comanda (2003)
* Toda la noche (2003)
* American dream (2005)
* L'uomo con le branchie (2005)
* La canzone del bosco (2006)

## Kanpo estekak

* (Italieraz) Webgune ofiziala
* Datuak: Q340214
* Multimedia: Punkreas / Q340214
# Punkamine

Punkamine Bizkaiko punk taldea da, gaur egun Galdakaokoa.

## Ibilbidea

2003an sortu zuten Jonuk, Aselek, Xantik eta Gaizkak. Lehen aldaketen ostean, Jonuk (baxua eta ahotsak), Aselek (ahotsa), Macik (bateria) eta Jorgek (gitarrak) lehen CDa izango zena grabatu zuten 2005ean, Xanti teknikari eta grabazio arduradun lanetan, "Punkamine" izenarekin. MusikHerria herri diskoetxearekin kaleratu zuten.
Ondoren, Aselen eztarriko arazoak eta Jorgeren Madrilerako aldaketa tarteko, beste aldaketa batzuk etorri ziren, eta ia urte betez Jonu (ahotsa), Maci (bateria), Aitor (baxua) eta Iagoba (gitarra) aritu ostean, gaur egun Jonuk (ahotsa eta gitarra), Macik (bateria) eta Aitorrek (baxua) osatzen dute taldea, eta Aselek noizbehinka laguntza die.
Hasieratik hona, partaideak partaide, Punkaminek punk izpirituari eutsi dio eta batez ere ondo pasatzen duen lagun talde bat da. Haren ezaugarri nagusiak kritika ironikoak, umore ukituak, jarrera guztiz askea eta zuzeneko energia izan dira.

## Diskografia

* Punkamine (2005, MusikHerria).

## Kanpo estekak

* Punkamine taldearen musika entzuteko eta hitzak irakurtzeko gunea
* Punkamine taldearen Fotologa
* Punkamine taldearen Myspaces
* Punkamine taldea Jamendo-n
* Datuak: Q12266352
# Punkaruaivita

Punkaruaivita silikato motako minerala da.

## Ezaugarriak

Punkaruaivita silikato mineralaren formula kimikoa hau da: ${\ce {LiTi2(HSi4O12)(OH)2 * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Punkaruaivite: Mineral information, data and localities.» www.mindat.org (Noiz kontsultatua: 12-05-2019).
# Pérouges

Pérouges Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q325826
* Multimedia: Pérouges / Q325826
# Péruwelz

Péruwelz (valonieraz: Perwé-e-Hinnot, pikardieraz: Piérwé) Belgikako hegoaldean dagoen hiria, Valonian hain zuzen ere.

## Auzoak

Egungo Péruwelz 1977an sortu zuten, inguruko hamar udalerri batuz:
* I. Péruwelz
* II. Bon-Secours
* III. Roucourt
* IV. Bury
* V. Braffe
* VI. Baugnies
* VII. Wasmes-Audemez-Briffoeil
* VIII. Brasménil
* IX. Wiers
* X. Callenelle
Herrixka hauek ere baditu:
* (XI.) Briffœil
* (XII.) Audemez
* (XIII.) Ringies
* (XIV.) Ponange

## Kanpo estekak

* Webgune ofiziala
* Datuak: Q668630
* Multimedia: Péruwelz / Q668630
# Péronne kantonamendua

Péronne kantonamendua Frantziako kantonamendu bat da. Somme departamenduan dago, Frantzia Garaia eskualdean. Guztira 60 udalerri ditu eta Péronne da bere hiriburua.

## Kanpo estekak

* Datuak: Q1032356
# Péronneko barrutia

Péronneko barrutia Somme departamenduaren barruan dagoen Frantziako barruti bat da. 78.873 biztanle ditu 12 kilometro koadrotan. Guztira 169 udalerri ditu. Bere hiriburua Péronne da.

## Kanpo estekak

* Datuak: Q702153
# Racine (Wisconsin)

Racine Ameriketako Estatu Batuetako hiri bat da. Racine konderrian kokatuta dago, Wisconsin estatuan. 77.816 biztanle ditu, 48,393873 kilometro koadroko azaleran banatuta.

## Ikus, gainera

* Racine konderria

## Kanpo estekak

* Datuak: Q40340
* Multimedia: Racine, Wisconsin / Q40340
# Racing Club de Lens

Racing Club de Lens (ʁasiŋ klœb də lɑ̃s ahoskatua; normalean RC Lens edo Lens deitua) Frantziako futbol taldea da, 1906an Lensen sortua. Etxeko partiduak Bollaert-Delelis estadioan jokatu ohi ditu.

## Palmaresa
### Frantzian

* Ligue 1:
** Txapelduna (1): 1997–98
** Bigarrena (5): 1955–56, 1956–57, 1976–77, 2001–02, 2022–23
* Ligue 2 (4): 1936–37, 1948–49, 1972–73, 2008–09
* Kopa:
** Txapelduna (0)
** Finalista (3): 1947–48, 1974–75, 1997–98
* Coupe de la Ligue (1): 1999

### Europan

* UEFA Kopa (0): finalerdiak 1999-2000 denboraldian
* UEFA Intertoto Kopa (2): 2005, 2007

## Euskal taldeen aurkako partidak

| Denboraldia | Txapelketa | Fasea | Etxekoa | Emaitza | Kanpokoa |
| 2006-07 | UEFA Kopa | Liga fasea | Racing Club de Lens | 3-1 | Osasuna |

## Kanpo estekak

* (Frantsesez)Webgune ofiziala
* Datuak: Q191843
* Multimedia: RC Lens / Q191843
# Racine (Quebec)

Racine Quebeceko udalerri bat da, Kanadan. Estrie eskualdean kokatuta dago, eta horren barruan dagoen Le Val-Saint-François konderriko eskualde udalerria da.. 2011ko zentsoaren arabera 1,252 biztanle zituen 105.85 kilometro koadroko azaleran.

## Kanpo estekak

* Datuak: Q3416227
* Multimedia: Racine, Quebec / Q3416227
# Racine konderria (Wisconsin)

Racine konderria (ingelesez: Racine County) Wisconsinko konderri bat da, Ameriketako Estatu Batuetan. Hiriburua Racine da. 2010eko zentsuaren arabera 195.408 biztanle zituen, Racine kilometro koadroko azaleran.

## Geografia

Racine konderriak 2.051,57 kilometro koadro ditu. Horietatik 1.190,4 ura dira. Beste 861,17 lurra dira. Biztanleria dentsitatea 95,25 da.

## Demografia

2010eko zentsoan bizi ziren 195.408 pertsonetatik 167.960 txuriak edo hispanoak dira. Horietatik hispano edo latino kategorian 22.546 dira. 21.212 beltzak edo afroamerikarrak. 614 amerikar natiboak ziren eta 40 Hawaii edo Pazifikoko irletako natiboak. 2.081 asiarrak ziren. Bestelako arraza bat kategorian 228 biztanle daude. Bukatzeko euren burua arraza bat baino gehiagotan 3.273 pertsonek kokatzen zuten.

### Biztanleria piramidea
## Kanpo estekak

* Datuak: Q510122
* Multimedia: Racine County, Wisconsin / Q510122
# Racing 92

    Artikulu hau errugbi taldeari buruzkoa da; futbol taldea gaitzat duena beste hau da: «Racing Club de France»
Racing 92 Frantziako errugbi kluba da, egoitza Le Plessis-Robinson udalerrian duena, Parisko aldirietan. Top 14 txapelketan jokatzen du, eta sei aldiz atera da Frantziako txapeldun, azkena 2016an.

## Historia

1882ko apirilaren 20an sortu zen Racing Club de France atletismo kluba, eta 1890ean errugbi saila eratu zen haren barnean. Hasiera hartan, talde indartsua izan zen eta lehia gogorra izan zuen Stade Françaisekin. 1892an, Frantziako ligako lehenbiziko txapelduna izan zen, finalean Stade Français garaituz. Aipatzekoa da final hartako epailea Pierre de Coubertin izan zela. Hurrengo urtean, Stadekoak izan ziren garaile.
1900ean eta 1902an beste bi liga irabazi zituen Racingek, eta 1912an Stade Toulousainen kontra galdu zuen finalean. 1918an, Coupe de l'Espérance txapelketan nagusitu zen. Baina "urrezko aroa" amaitua zen orduko. 1920ko hamarkadako jokalaririk enblematikoena Yves du Manoir izan zen, 1928an hegazkin istripuan zendua; haren omenez sortu zen Yves du Manoir Challengea.
1950ean, ligako finalera iritsi zen, baina Castres Olympique nagusitu zitzaion. 1952an, berriz, Yves du Manoir Challengea irabazi zuen. 1957an, Frantziako ligako finalista izan zen berriz ere, eta 1959an bere laugarren liga eskuratu zuen. Bosgarrena irabazteko, ordea, lau hamarkadaz egon behar izan zuen zain, 1990 arte, hain zuzen ere.
1990eko hamarkadan, profesionaltasunera egokitzeko arazoak izan zituen, eta maila galdu zuen. 1998an itzuli zen lehen mailara, baina 2000. urtean berriz jaitsi zen bigarrenera. 2001ean, errugbi taldea Racing Clubetik banatu eta Racing Métro 92 klub profesional berria eratu zuen, US Métrorekin baturik. 2015etik aitzina, Racing 92 da klubaren izena.
2015-16 denboraldia bikaina izan zuen. 26 urteren ondoren Top 14 txapelketa irabazi zuen eta Europako Txapeldunen Kopako finalista izan zen. 2018an eta 2020an berriz iritsi zen Europako Txapeldunen Kopako finalera.

## Palmaresa

* Europako Txapeldunen Kopa:
** Txapelduna (0)
** Finalista (3): 2016, 2018, 2020.
* Top 14:
** Txapelduna (6): 1892, 1900, 1902, 1959, 1990, 2016.
** Bigarrena (6): 1893, 1912, 1920, 1950, 1957, 1987.
* Yves du Manoir Kopa:
** Txapelduna (1): 1952.
* Coupe de l'Espérance:
** Txapelduna (1): 1918.

## Erreferentziak

* 1 2 Notre histoire. racing92.fr (Noiz kontsultatua: 2022-11-4).

## Kanpo estekak

* (Frantsesez) Racing 92 taldearen webgunea, racing92.fr
* Datuak: Q118498
* Multimedia: Racing 92 / Q118498
# Racine (Ohio)

Racine Ohioko herri bat da. Meigs konderrian kokatua dago. 2010ean 675 biztanle zituen, 1,13 kilometro koadrotan banatuta.

## Ikus, gainera

* Meigs konderria

## Kanpo estekak

* Datuak: Q2454935
* Multimedia: Racine, Ohio / Q2454935
# Racing Club de France

    Artikulu hau futbol taldeari buruzkoa da; errugbi taldea gaitzat duena beste hau da: «Racing 92»
Racing Club de France edo RCF (izen osoa Racing Club de France Colombes 92) Frantziako futbol talde onenetakoa izandakoa da, baina gaur egun txapelketa amateurretan hartzen du parte. Parisko Colombes auzoko taldea da eta etxeko partidak Stade Yves-du-Manoir zelaian jokatzen ditu.

## Historia

1882an sorturiko kirol elkartea da, Frantziako zaharrenetakoa. 30. eta 40. hamarkadatan talde indartsua izan zuen eta Parisko taldeen artean erreferentzia bihurtu zen. Liga bat eta bost kopa eskuratu zituen.
60. hamarkadaren hasieran ere bolada ona izan zuen 1961 eta 1962ko ligatan bigarren egin baitzuen. Hala ere berehala diru arazoak izan zituen eta mailaz jeitsiarazi zuten. Honegatik hainbat birfundazio ezagutu behar izan ditu eta horrela hainbat izen eduki ditu historian zehar:
* Racing Club de France : (1896-1932, 1966-1981, 2005-2007)
* Racing Club Paris : (1932-1966, 1981-1987, 1999-2005)
* Matra Racing : (1987-1989)
* Racing Paris 1 : (1989-1991)
* Racing 92 : (1991-1995)
* Racing Club de France 92 : (1995-1999)
* Racing Club de France football 92 : (2007-2009)
* Racing Club de France Levallois 92 : (2009-2012)
* Racing Club de France Colombes 92 : (2012-)

## Palmaresa
### Frantzian: 6

* Ligue 1 (1): 1936.
* Frantziako Kopa (5): 1936, 1939, 1940, 1945, 1949.

## Kanpo estekak

* (Frantsesez)Webgune ofiziala
* Datuak: Q982889
* Multimedia: Racing Club de France (football) / Q982889
# Racing Club de Avellaneda

Racing Club de Avellaneda, Argentinako futbol talde nagusietakoa da, Avellaneda hirikoa. Argentinako 17 liga irabazi ditu eta 1967an Libertadores kopa eta Kontinente arteko Futbol Kopa eskuratu zituen. Hiriko beste taldeak (CA Independiente) baino liga bat gehiago duen arren, hau Libertadores Kopa gehien dituen taldea da.

## Palmaresa
### Argentinan: 19

* Argentinako futbol liga (18): 1913, 1914, 1915, 1916, 1917, 1918, 1919, 1921, 1925, 1949, 1950, 1951, 1958, 1961, 1966, 2001(A), 2014, 2019
** Apertura (A)
* Trofeo de Campeones (1): 2019.

### Nazio artean: 4

* Kontinente arteko Futbol Kopa (1): 1967.
* Libertadores Kopa (1): 1967.
* Hego Amerikako Kopa (1): 1988.
* Libertadores Superkopa (1): 1988.

## Kanpo estekak

* (Gaztelaniaz) Racingen webgunea
* Datuak: Q276533
* Multimedia: Racing Club de Avellaneda / Q276533